Biler trolig påtent i Oslo
Meldingen om den første bilbrannen i Linderudsletta 5 A kom inn klokka 0.50. Halvannen time senere ble det meldt om nok en bilbrann, denne gangen i Ammerudhellinga 39. - Det er sjeldent at biler brenner av seg selv, så selvfølgelig ser vi på disse sakene i sammenheng, sier operasjonsleder Finn Belle i Oslo politidistrikt til NTB. Han sier politiet foreløpig ikke har noen vitner og står dermed på bar bakke i letingen etter gjerningspersoner.
To biler ble trolig påtent på Linderud og Ammerud i Oslo natt til mandag.